b'\n_START_ARTICLE_\nBukovel\n_START_SECTION_\nIstori\xd1\x81\n_START_PARAGRAPH_\nIstoria sta\xc8\x9biunii \xc3\xaencepe \xc3\xaen anul 2000, c\xc3\xa2nd SRL Skorzonera \xc8\x99i firma Horyzont AL au semnat un acord privind construirea unui complex turistic \xc8\x99i de agrement func\xc8\x9bionabil pe tot parcursul anului. \xc3\x8en studiul zonei, precum \xc8\x99i \xc3\xaen elaborarea Planului Urbanistic General au fost implicate companii de renume din str\xc4\x83in\xc4\x83tate, printre care firma austriac\xc4\x83 Plan-Alp \xc8\x99i cea canadian\xc4\x83 Ecosign._NEWLINE_La sf\xc3\xa2r\xc8\x99itul anului 2001, pe versantul nordic al Muntelui Bukovel au fost demarate lucr\xc4\x83rile de punere \xc3\xaen func\xc8\x9biune a primului telescaun cu o lungime de 691 m. \xc3\x8en septembrie-octombrie 2002, proiectul a fost realizat sub forma a 1000 de metri de instala\xc8\x9bii de transport pe cablu._NEWLINE_\xc3\x8en 2003 a fost dat\xc4\x83 \xc3\xaen exploatare a doua p\xc3\xa2rtie de schi 2A \xc8\x99i telescaunul cu dou\xc4\x83 locuri. \xc3\x8en 2004 a fost dat\xc4\x83 \xc3\xaen exploatare p\xc3\xa2rtia de schi 7A cu instala\xc8\x9bie de teleschi. Cu doar 48.000 de vizitatori \xc3\xaen 2003, \xc3\xaen perioada 2005-2006 num\xc4\x83rul turi\xc8\x99tilor ajunge la 206 mii, \xc3\xaen 2006-2007 \xe2\x80\x93 400 de mii \xc8\x99i \xc3\xaen perioada 2007-2008 \xe2\x80\x93 850 de mii de turi\xc8\x99ti. \xc3\x8en 2010-2011, num\xc4\x83rul turi\xc8\x99tilor intra\xc8\x9bi \xc3\xaen sta\xc8\x9biune a fost de 1.200.000; din ace\xc8\x99tia, 8-10% au fost turi\xc8\x99ti str\xc4\x83ini.\n_START_SECTION_\nInfrastructura\n_START_PARAGRAPH_\nSta\xc8\x9biunea ofer\xc4\x83 toate condi\xc8\x9biile pentru sport, afaceri, agrement, recreere:\n_START_SECTION_\nServicii terapeutice\n_START_PARAGRAPH_\nSta\xc8\x9biunea Bukovel a \xc3\xaenceput s\xc4\x83 se dezvolte ca un centru terapeutic \xc8\x99i balneologic pentru persoanele cu probleme ale aparatului locomotor, tubului digestiv \xc8\x99i c\xc4\x83ilor urinare \xc3\xaenc\xc4\x83 din 2008._NEWLINE_Pe teritoriul complexului exist\xc4\x83 un bufet cu r\xc4\x83coritoare, unde poate fi servit\xc4\x83 gratis apa mineral\xc4\x83 natural\xc4\x83 ale c\xc4\x83rei propriet\xc4\x83\xc8\x9bi benefice au fost identificate de Institutul de Balneologie Odessa. De asemenea, sta\xc8\x9biunea este cunoscut\xc4\x83 pentru b\xc4\x83ile sale de ap\xc4\x83 mineral\xc4\x83 \xc8\x99i extracte de plante medicinale.\n_START_SECTION_\nBukovel Ski School\n_START_PARAGRAPH_\nBukovel Ski School - scoala de schi \xc8\x99i snowboard \xe2\x80\x9dBukovel\xe2\x80\x9d a fost \xc3\xaenfiin\xc8\x9bata \xc3\xaen anul 2001 de c\xc4\x83tre managerii din sta\xc8\x9biunea de schi \xe2\x80\x9dBukovel\xe2\x80\x9d \xc8\x99i antrenorii de schi \xc8\x99i snowboard. Activitatea \xc8\x99colii vizeaz\xc4\x83 preg\xc4\x83tirea persoanelor de toate v\xc3\xa2rstele, preg\xc4\x83tirea sportivilor profesioni\xc8\x99ti, promovarea modului de via\xc8\x9b\xc4\x83 s\xc4\x83n\xc4\x83tos \xc8\x99i schiul alpin._NEWLINE_\xc8\x98coal\xc4\x83 de schi Bukovel este principalul organizator al competi\xc8\x9biilor de schi alpin \xc8\x99i snowboard pentru copii, amatori, sportivi \xc8\x99i instructori. Partenerii permanen\xc8\x9bi ai \xc8\x98colii de schi Bukovel sunt: Ministerul Educa\xc8\x9biei \xc8\x99i \xc8\x98tiin\xc8\x9bei din Ucraina, Ministerul Tineretului \xc8\x99i Sportului din Ucraina, Federa\xc8\x9bia Ucrainean\xc4\x83 de Schi, Comitetul Na\xc8\x9bional Olimpic al Ucrainei. To\xc8\x9bi instructorii \xc8\x99colii au fost preg\xc4\x83ti\xc8\x9bi conform standardelor interna\xc8\x9bionale pentru instructori de schi \xc8\x99i snowboard \xe2\x80\x93 ISIA.\n_START_SECTION_\nJocurile Olimpice 2022\n_START_PARAGRAPH_\nSta\xc8\x9biunea Bukovel este interesat\xc4\x83 de g\xc4\x83zduirea Jocurilor Olimpice de iarn\xc4\x83. \xc3\x8en prezent, Ucraina a depus candidatura pentru a g\xc4\x83zdui Jocurile Olimpice de iarn\xc4\x83 din 2022, iar Bukovel este unul dintre concuren\xc8\x9bii-cheie pentru titlul de aren\xc4\x83 principal\xc4\x83 a jocurilor.'